Hej,

Vi bestile d. 4-12-2011, en dobbelt deal til min mor og min kæreste.
Der blev købt og betalt for 2 x SGS2 i hvid, med forskellige abb. til.

Der går nogle dage og vi modtager pakken med posten. 
Juhuu tænker vi, så kan kæresten komme i gang med sin nye telefon, hun har nemlig ikke haft en i lang tid pga. tyveri. Så utrolig rart for hende at få én igen.

MEN:
Vi pakker ud, og ser lidt i de papirer vi har fået med, vi kan ikke se noget telefonnummer og undre os lidt over det, men tænker at det kan vi jo bare se når vi får den tændt. 

Problemet var så bare at da vi fik den tændt var der intet netværk på den. Det havde jeg været ude for før, og fik dengang af vide at man måske lige skal vente til dagen efter og så tænde og slukke. Det virkede ikke, og første opkald til Telenor blev foretaget.

8. December:
Første opkald får jeg en Tim, i røret, han spørger først efter telefonnummer, men det kan jeg jo af gode grunde ikke give ham. Så jeg giver ham ordre nummeret, og med det kan han ikke se meget. Han siger at der har været travlt så at vi skal prøve og se om den ikke virker dagen efter. 

9. December:
Det gjorder den ikke, så jeg ringer igen. Denne gang får jeg fat i en Mick. Han siger at ordren slet ikke er oprettet og hele webshoppen sidder med 150 mand på overarbejde indtil klokken 22:00 den dag. Og de sidder der pga. alle de ordre som ikke er kørt igennem endnu.(Ved ikke om Julen kom bag på Telenor, men lige til orientering, så er der altså juleræs hvert år til december, så ved i det til en anden gang!) Men at den ville virke i morgen klokken 08:00, så vi prøver da lige igen.

12. December:
Og igen uden held. Nå, men jeg ringer da lige ind og bruger lidt mere af min tid. Jeg får fat i Mads. Mads var rigtig behjælpelig, han forklare os at ordren altså ikke er kørt igennem endnu, og at vi derfor skal tag ind i nærmeste Telenor butik og hente et nyt sim kort og få et telefonnummer derfra. Vi får fri fra arbejde og køre ud til Telenor i Rosengårdscenteret, her fortæller vi så hele forløbet og at vi nu er så trætte af det, at vi bare godt kunne tænke os at det virkede. De siger til os at det ikke ville nytte at oprette et nyt sim kort til os, for så ville vi komme til at betale 2 abb. og hæfte os til dem i 6 mdr. Det er vi selvfølgelig ikke interesseret i, så vi går også tomhændet derfra.

Jeg prøver at ringe til Telenor lige efter vi har været i butikken, men efter en ventetid på 23 minutter, giver jeg op. Jeg prøver en sidste gang klokken 19:50, her kommer jeg hurtigt igennem. Jeg får fat i Mark, forklare hele forløbet endnu en gang, og at vi nu er ret trætte af det hele. Han undersøger sagen og siger at han vil sende en mail til webshoppen om at de skal køre ordren samme dag(d.12/12-2011).

13. December:
Det er efterhånden blevet vane at starte dagen ud med et opkald til Telenor - jeg snakker denne gang med Peter, forløbet bliver forklaret og han undersøger sagen igen. Han siger at han vil skrive til webshoppen og at han håber de vil svare ham i løbet af i dag, og så ville han eller en anden ringe mig op når han vidste mere.

Jeg blev som lovet, ringet op af Peter igen. Han havde dog intet nyt at komme med og sagde at hvis jeg ikke hørte fra ham igen inden klokken 16:00, så ville han ringe i morgen.

14. December - kl 13:15 - Opdatering:
Har endnu ikke modtaget noget opkald fra Telenor, og jeg gider egentligt ikke bruge mere tid på at ringe til dem og skulle forklare det hele igen. Nu må det være Telenors tur til at vise interesse for sagen.

14. December - kl 16:00 - Opdatering:
Vi har endnu ikke hørt fra Telenor, men ordren må være kørt da telefonen rent faktisk virker nu. Den kan ringe og skrive, men har stadig problemer med nettet. 

14. December - kl 19:30 - Opdatering:
Nettet virker nu, men som forventet har vi stadig intet hørt fra Telenor.
Jeg kan se at de kan svare andre herinde, så jeg må gå ud fra at jeg får samme behandling.

Foreløbige Konklusion:
Jeg har aldrig nogensinde prøvet så dårlig en service som vi har fået ved Telenor. Det er ubegribeligt at man som kunde ikke er bedre stillet end at få nøjagtig det samme svar gang på gang. Men jeres servicemedarbejdere kan vel ikke se tilstrækkeligt med informationer? Jeg har på fornemmelsen at hvis jeg havde fået lov til at snakke med webshoppen fra start, så kunne problemet være løst på 5 minutter. OG så havde vi været fri for alt det her. 


PS.
Jeg kan se at prisen på afdraget af telefonen er faldet med 25,- DKK i mellem tiden, så det er selvfølgelig også noget vi er interesseret i. Og da vi reelt set ikke har fået vores produkt endnu, er fortrydelsesretten vel ikke trådt i kræft!? Vores konklusion er så blevet at det tidsmæssigt og økonomisk bedre kan svare sig at gøre brug af fortrydelsesretten og sende varen tilbage. Derefter kan vi så bestille den igen, bare billigere og forhåbentligt virker alt med det samme.